Урыстәылатәи Арбџьармчқәа Украина арратә ҵакыратә хыбрақәа 2396 ықәырхит
14:54 07.03.2022 (ирҿыцуп: 15:55 07.03.2022)
© AFP 2022 / ARIS MESSINISУкраинский солдат сидит на зенитной установке ЗУ-23-2 на линии фронта
© AFP 2022 / ARIS MESSINIS
Урыстәыла имҩаԥнаго арратә аоперациа ҷыда ихықәкы хадоуп-Украина адемилитаризациеи аденацификациеи амҩаԥгара, икылкааны иқәыргоит арратә хыбрақәа, аҭынчуааԥсыреи аграждантә инфраструктуреи ԥырхага рымҭакуа.
АҞӘА, хәажәкыра 7 - Sputnik. Урыстәыла ар аоперациа ҷыда иалагеижьҭеи Украина арратә хыбрақәа 2396 инареиҳаны иқәырххьеит, абри атәы аанацҳауеит РИА Новости, Урыстәыла атәылахьчара аминистрра аофициалтә хаҭарнак аинрал-маиор Игор Конашенков иажәақәа шьаҭас иааганы.
Иқәгоу арратә хыбрақәа рхыԥхьаӡараҿы иҟоуп Украина арбџьармчқәа рнапхгараҭаратәи реимадаратәи ҭыԥқәа 82, азенит-ракетатә комплексқәа ПВО С-300, "Бук М-1" и "Оса" 111 цыра, иара убас арадиолокациатә станциақәа 76, хыԥхьаӡара рацәала арратә техника.
Урыстәыла атәылахьчара аминистрра адыррақәа рыла, ДЖәРи ЛЖәРи еиҳа-еиҳа ԥхьаҟа инаскьоит, аиланхарҭа ҿыцқәа рнапахьы иааргоит. Донецктәи Жәлар рреспублика амчқәа рнапахьы иааргахьеит Азов, Новотатаровк, Мирныи, ЛЖәР аруаа ракәзар иахылаԥшуеит Молианиново, Воеводка, Кременнаиа, Кудриашовка, Боровеньи, Пурдова, Замиаловка.
Конашенков иҳәеит, хәажәкыра 6 рзы Украинатәи ацәгьоуцәа агуманитартә коридор ала Мариуполь иалҵуаз аҭынч уааԥсыра иреихсуан, ԥшьҩык ҭахеит, хәҩык ахәра роуит. Иалгаз аҭынчуааԥсыра ДЖәР-ҟа инаган, ацхыраарагьы рыҭан.
Хәажәкыра 7 асааҭ 10:00 инаркны Урыстәылатәи Арбџьармчқәа аҭынч аамҭа рыларҳәеит. Аҭынчуааԥсыра ралгаразы ф-гуманитарттә мҩа аадыртит- Киевнтәи Гомельҟа мҩак, Мариуполи Запорожиеи рҟынтәи Ростов-на-Дону ашҟа ҩ-мҩак, Харьков аҟынтәи Белгород ахь мҩак, даҩа ҩ-мҩак Сумнтәи Белгороди Полтави рахь.
Жәабран 21 Урыстәыла ахада Владимир Путин ЛЖәРи ДЖәРи рхьыԥшымра азхаиҵеит Жәабран 24 азы ДЖәРи ЛЖәРи анапхгара иҟарҵаз аҳәарала, урыстәылатәи ахада арҭ ареспубликақәа иҟарҵаз аҳәарала арратә операциа ҷыда ишалагоз азы аҳәамҭа ҟаиҵеит.